30.12.2022
FI
Euroopan unionin virallinen lehti
C 498/25
7. toteaa, että tehdessään yhteistyötä asiaankuuluvien paikallisten ja alueellisten sidosryhmien, kuten yritysten, korkeakoulujen ja tutkimuskeskusten, kansalaisyhteiskunnan organisaatioiden ja kansalaisten, kanssa kunnat ja alueet auttavat lisäämään tietoisuutta ilmastotoimista ja niiden yleistä hyväksyntää paikallisella, alueellisella, kansallisella ja maailmanlaajuisella tasolla ja mahdollistavat kaikille maapallon kantokyvyn rajoihin perustuvan hyvän elämän ja edistävät sitä.
8. muistuttaa, että ilmastoagenda oli yksi tärkeimmistä kansalaispaneeleissa ja Euroopan tulevaisuuskonferenssin täysistunnossa esille nostetuista aiheista ja että siitä esitettiin 49 ehdotusta, joita täydennettiin yksityiskohtaisilla toimenpiteillä.
EU:n kansalaiset kehottavat nopeuttamaan vihreää siirtymää ja korostavat tarvetta painottaa koulutusta sekä parantaa viestintää ja varmistaa sosiaalinen oikeudenmukaisuus (1).
9. muistuttaa, että ilmastonmuutoksella on erillinen sukupuolittunut ulottuvuus, koska ilmastonmuutoksen seuraukset vaikuttavat maailmanlaajuisesti enemmän naisiin.
Komitea pitää siksi naisjohtajien osallistumista ilmastoneuvotteluihin ensisijaisen tärkeänä ilmastotoimien tehokkuuden kannalta ja katsoo, että valtiotasoa alemman tason ilmastodiplomatialla voidaan auttaa kuromaan umpeen tätä kuilua, koska naisista suhteessa suurempi osa on aktiivisia paikallispolitiikassa.
10. korostaa, että kaupungeissa on paljon nuoria, jotka ovat ilmastotoimien eturintamassa ja perustavat esimerkiksi nuorten ilmastolakon kaltaisia uusia liikkeitä ja aloitteita, jotka luovat uudenlaista painetta hallinnolle paikallis-, alue- ja keskushallinnon tasolla.
Paikallisyhteisöt tarjoavat yhteistyössä nuorisojärjestöjen kanssa nuorille oikeat välineet, alustat ja turvalliset paikat ilmaista mielipiteensä ulkona järjestettävissä kokoontumisissa tai osallistumalla paikallisvaltuuston kokouksiin.
Viime kädessä kunnat ja alueet luovat aktiivisesti tulevaisuuden johtajia, jotka ovat valmiita puuttumaan paikallisiin ongelmiin ja edustamaan omaa yhteisöään.
11. huomauttaa, että on erityisen tärkeää ottaa paikallis- ja alueviranomaiset mukaan niiden mahdollisuuksien ja riskien kartoittamiseen, joita suunnitelluilla ilmastotoimilla on työllisyyteen, tuloihin ja taloudelliseen toimintaan eri sukupuolten, ikäryhmien, ammattiryhmien ja liiketoiminta-alojen osalta.
12. katsoo, että kunnat ja alueet ovat lähellä kansalaisia ja siten välineitä yhteisön voimaannuttamisen, itse­ määräämisoikeuden ja hyvän hallinnon saavuttamiseksi: valtiotasoa alemman tason diplomatia luo suoran yhteyden kansalaisten ja kansainvälisten asioiden välille, ja tällä tavoin päästään eroon demokraattisista puutteista, jotka vaivaavat perinteistä monenvälistä päätöksentekoa, johon kansalaiset eivät pääse kunnolla osallistumaan.
13. katsoo, että valtiotasoa alemman tason ilmastodiplomatialla voidaan osaltaan ratkaista tiettyjä valtioiden välisen diplomatian haasteita, kuten toistuvia neuvottelujen jumiutumisia ja pohjoisen ja etelän välisiä eroja.
14. muistuttaa ilmastonsuojelua edistävistä alueiden ja kuntien kansainvälisistä ryhmittymistä (esimerkkinä Under2 Coalition -verkosto), jotka antavat merkittävän panoksen kansainväliseen ilmastonsuojelupolitiikkaan valtiotasoa alemmalla tasolla ja olisi näin ollen otettava tiiviimmin mukaan YK:n neuvotteluihin.
Komitea kehottaa komissiota sisällyttämään tällaiset ryhmittymät ilmastodiplomatiaansa.
15.
toteaa, että valtiotasoa alempien tasojen toimijat edistävät kansainvälistä ja EU:n ilmastoagendaa usealla tasolla:
a.
Ne toteuttavat edistyksellisiä ilmastopolitiikkoja lainkäyttökäyttöalueillaan ja osallistavat samalla paikallisia sidosryhmiä ja eri ryhmien edustajia täytäntöönpanon tehostamiseksi. b.
Ne osallistavat muita valtiotasoa alemman tason toimijoita horisontaaliseen diplomatiaan kunnianhimoisiin ilmastotavoitteisiin sitoutumista silmällä pitäen ja luovat siten laajempia ja vahvempia kunnianhimoisiin ilmastota­ voitteisiin pyrkivien alueiden yhteisöjä. c.
Ne vaikuttavat vertikaalisen diplomatian avulla kansallisiin ympäristö- ja ilmastopolitiikkoihin, ja niillä on vahva ääni ilmastokeskusteluissa ja valtiotason neuvotteluissa.
Ne myös rajoittavat mahdollisia vahinkoja, jos kansallisen tason politiikat ovat epäedullisia.
(1)
Ehdotuksen 3 toimenpiteessä 11 kehotetaan lisäämään EU:n johtajuutta ja ottamaan vahvempi rooli ja enemmän vastuuta kunnianhimoisten ilmastotoimien, oikeudenmukaisen siirtymän ja tuen edistämisessä, jotta pystytään torjumaan tappioita ja vahinkoja kansainvälisissä puitteissa.